text: Danskerne jubler over hunden Fighter: Dagens bedste historie
  21 oktober 2015 kl. 07.25
  Historien om hunden Fighter, der i går blev gravet op af en rævegrav efter fire døgn i dybet, har vakt stor glæde på de sociale medier.
  - Helt sikkert dagens bedste historie, og jo jeg fældede en tåre.
  Sådan lyder en af de mange kommentarer til videoklippet af hunden Fighter, der bliver hevet op af en rævegrav, som TV SYD delte på Facebook tirsdag.
  Opslaget har i løbet af de 16 timers levetid allerede nået tæt på 500.000 danskere, og 160.000 har set videoen med den brune gravhund Fighter, der bliver genforenet med sine trætte, lykkelige ejere.
  Næsten 4000 mennesker har vendt tomlen op til genforeningen, og flere hundreder har givet historien et par ord med på vejen og delt historien.
  Nogle få af de mange kommentarer kan du se her:
  
  